بایرام اولوب، اریشته پیلوون(رشته پلو) آنام سوزردی
ساری یاغی اونون ایچینده اوزردی
كرسی اوسته بشقاب لاردا دوزردی
دویماق اولماز او پیلوون دادینان
قدیم خاطره لر چیخماز یادیمنان
قئش گئجه لرین، شب چئرسی(تنقلات)
نهردن چیخاردی ایران(دوغ) كئرسی
یاز اولاندا، باخجالارین تئرسی
خئتاب چورك، ایرانلی آش آدینان
قدیم خاطره لر چیخماز یادیمنان
سحر تزدن ایستی چورك، اوزلی پنیر بللسی
كوره قوچون جیگرلری، كئلسی
قازاندا قینردی اتین قیلسی
دویماخ اولماز ایشگننین دادینان
قدیم خاطره لر چیخماز یادیمنان
كرسی قوراردئلار، دورد دورسی اولوب، دورد چرچوواسی
بیر متر اولاردی اونون آراسی
اوستونه سالاردئلار یورقان پالازی
سووخ گئشمز او یورقانین قاتینان
قدیم خاطره لر چیخماز یادیمنان
كرسی باشیندا اوتوراردی، قین آتا، قین آنا، هم گلین، قین
اوشاخ لاردا وئراردی داوانین پئین
شوربا دورار دئلار، بیر دولی سئین
یارما شورباسیدی، معلوم آدینان
قدیم خاطره لر چیخماز یادیمنان
اوده یاندئرار لار قره چراغی
پالچخدان شمعدانی، قالین قئراقی
پامبوخدان پیلتسی، لامپیدی(نفت) یاغی
اوه كولگه سالاردی اونون دودوندان
قدیم خاطره لر چیخماز یادیمنان
بعضی وعده گورردون، بیچینده یایدا
آبدوغ قوراردئلار، چولده بیر بایدا
بش(5) نفر، بش قاشق، بیئدی قایدا
لذت آپاراردیلار چولون بادینان
قدیم خاطره لر چیخماز یادیمنان
آدئم فضلی، منیم آغاردی باشیم
مین اوش یوز اون سگیزم(1318)، یتمیش بیر(71) یاشیم
واریدی منیمده نئچه یولداشیم
واخ یوخ دیم من اولارین آدینان
قدیم خاطره لر چیخماز یادیمنان
ابولقاسم فضلی آلانق
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab azb_Arab ckb_Arab azb_Arab pbt_Arab ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab ara_Arab